**NAJPOŽELJNIJA *CITY BREAK* DESTINACIJA - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Kulturne atrakcije**

* raznovrsnost
* opći dojam o uređenosti (vanjski izgled, održavanje, radno vrijeme, opremljenost)
* dostupnost/pristupačnost, posebice za osobe s invaliditetom
* način prezentacije
* mogućnost stručnog vođenja (na hrvatskom i najmanje jednom stranom jeziku)

**Prirodne atrakcije**

* raznovrsnost
* uređenost i očuvanost
* raznovrsnost flore i faune
* pristupačnost, posebice za osobe s invaliditetom
* mogućnost kupanja i uređenost plaža i/ili javnih bazena (tuševi, WC, pitka voda, način prikupljanja i zbrinjavanja otpada, ugostiteljska ponuda, mogućnost iznajmljivanja suncobrana i ležaljki, mogućnost najma zabavnih i sportskih rekvizita, organizirana rekreacija, spasilačka služba, pristup i rampe za osobe s invaliditetom)

**Događanja**

* raznovrsnost
* broj i trajanje tijekom predsezone, sezone i ostatka godine
* kvaliteta sadržaja
* promocija
* izvođači/sudionici (domaći, strani, posjećenost, kvaliteta izvođača)
* prostor na/u kojem se organiziraju događanja
* primjerenost događanja karakteru i kategoriji destinacije

**Rekreacija**

* raznovrsnost rekreacijskih aktivnosti i sportova
* raspoloživi prostori/objekti za rekreaciju i sport
* uređenost/opremljenost prostora/objekata za rekreaciju
* mogućnost iznajmljivanja opreme i rekvizita
* mogućnost stručnog vođenja

**Zabava**

* raznovrsnost
* broj objekata
* uređenost/opremljenost
* mogućnost kupnje različitih proizvoda
* opći dojam o ponudi zabave i noćnom životu
* pristupačnost objekata za zabavu osobama s invaliditetom

**Promet i javna turistička infrastruktura**

* razvijenost
* standard i kvaliteta
* primjerenost turističke infrastrukture karakteru i kvaliteti/kategoriji destinacije (organizacija/održavanje)
* primjerenost kapaciteta
* intenzitet i regulacija javnog prometa
* rješenja prometa u mirovanju, regulacija prometa u kontaktnim pješačkim zonama, promet na moru, autobusni kolodvor, željeznički kolodvor
* smeđa i druga turistička signalizacija
* opći dojam
* prilagođenost/pristupačnost za osobe s invaliditetom

**Turistički informativni centri i servisi**

* turistička zajednica i TIC-evi (opremljenost, dostupnost, posebice za osobe s invaliditetom)
* ljubaznost, izgled i stručnost informatora
* kvaliteta i raznovrsnost info i promotivnog materijala (tiskani, elektronički, raspoloživost na stranim jezicima)
* online rezervacijski sustavi
* panoramske kamere
* internet kiosci
* multimedijski sadržaji
* WI-FI zone, hot spot i web aplikacije

**Trgovina i javne usluge**

* primjerenost ponude karakteru i kategoriji destinacije (samoposluge, butici, suvenirnice, ostale specijalizirane trgovine, tržnice)
* ponuda i ugođaj u trgovinama, raznovrsnost ponude, čistoća, ljubaznost i uslužnost osoblja
* radno vrijeme
* primjerenost ponude ostalih javnih usluga karakteru destinacije i potrebama turista (banke, mjenjačnice, pošta, kolodvori, ljekarne, javni WC, benzinske postaje)
* razina i kvaliteta zdravstvene zaštite (dom zdravlja, bolnice)
* mogućnost najma vozila/plovila
* ponuda turističkih agencija

**Zelene površine i komunalna oprema**

* hortikulturno uređenje i održavanje svih zelenih površina
* čistoća ulica, šetnica, parkova i drugih javnih prostora
* uređenost fasada
* standard i kvaliteta te održavanje komunalne opreme (stupići, posude za cvijeće, klupe, koševi za smeće, stalci za bicikle)
* primjerenost komunalne opreme karakteru i kvaliteti/kategoriji destinacije
* prilagođenost/pristupačnost pojedinih sadržaja za osobe s invaliditetom

**Smještaj**

* raznovrsnost objekata po vrstama i kategorijama
* raspoloživi kapaciteti i kvaliteta
* opći dojam (uređenost i održavanost, okoliš, ambijentalna prilagođenost)
* primjerenost lokalitetu/kategoriji destinacije
* dodatni sadržaji uz smještajne objekte (bazeni, teniska i druga igrališta)

**Restorani, barovi, noćni klubovi**

* raznovrsnost i kvaliteta
* opći dojam (uređenost, održavanost, ambijentalna prilagođenost)
* primjerenost lokalitetu/kategoriji destinacije
* kultura hrane (raznovrsnost i kvaliteta ponude jela i pića, ponuda tradicijskih jela i lokalna pića, korištenje lokalnih i ekoloških namirnica u pripremi hrane)
* brendiranje

**Prijevoz**

* dostupnost destinacije
* broj stranih i domaćih destinacija iz kojih postoje linije
* intenzitet prijevoza iz stranih i domaćih destinacija
* mogućnost transfera do destinacije
* dostupnost informacija o dolasku u destinaciju

**Brand identitet**

* brendiranje destinacije od strane turističke zajednice
* korištenje karakteristika i atrakcija destinacije u brendiranju
* atraktivnost i primjena vizualnog identiteta/kvaliteta slogana

**Marketing**

* promotivne aktivnosti turističke zajednice (PR, *offline* i *online* oglašavanje, oglašavanje na društvenim mrežama)
* promotivne aktivnosti privatnog sektora

**Sigurnost**

* opći dojam o sigurnosti destinacije i mjere sigurnosti

**Razina usluge i ljubaznost domaćina**

* osposobljenosti i stručnost turističkih djelatnika
* ljubaznost domaćeg stanovništva

**Doprinos ciljevima Strategije razvoja održivog turizma do 2030.**

* Cjelogodišnji i regionalno uravnoteženiji turizam

Kako bi se ravnomjernije rasporedile turističke aktivnosti tijekom cijele godine u turistički razvijenim područjima, fokus mora biti na unaprjeđenju više dodane vrijednosti postojećih turističkih proizvoda te stvaranju uvjeta za daljnji razvoj posebnih oblika turizma uz što aktivnije uključivanje lokalne zajednice u te procese. U turistički slabije razvijenim područjima i u kontinentalnoj Hrvatskoj fokus mora biti na podizanju kvalitete ugostiteljske ponude, novih turističkih atrakcija te posebnih oblika turizma.

* Turizam uz očuvan okoliš, prostor i klimu

Opterećenja koja proizlaze iz turizma mogu rezultirati smanjenjem kvalitete sastavnica okoliša, kao i nastavkom neželjenih klimatskih promjena, što posljedično može dovesti do smanjene atraktivnosti Hrvatske kao turističke destinacije. Stoga je razvoj turizma nužno usmjeriti prema okolišnoj i resursnoj održivosti te smanjenju međusobnih negativnih utjecaja turizma i klimatskih promjena.

* Konkurentan i inovativan turizam

Razvoj konkurentnog i inovativnog turizma jedan je od koraka u razvoju održivog turizma. Neophodno je unapređenje poslovnog okruženja, ljudskih potencijali i tržišta rada, unaprjeđenje strukture i kvalitete smještajnih kapaciteta, osiguranje poticajnog poslovnog okruženja te poticanje inovacija i digitalne transformacije turizma.

* Otporan turizam

Jedan od značajnijih izazova s kojima se turizam suočava jesu brze promjene trendova i interesa turista, a s tim je povezana i potreba za diversifikacijom proizvoda te potreba za planiranjem potrebnih kompetencija zaposlenih u turizmu. Preduvjet za učinkovito upravljanje je prikupljanje podataka i donošenje odluka temeljenih na tim egzaktnim podacima. Dodatno,

potrebno je koristiti prednosti snažnijeg uključivanja u međunarodna udruženja i organizacije radi rješavanja zajedničkih izazova. Hrvatska se percipira kao sigurna destinacija, stoga je neophodno nastaviti s dosadašnjim naporima u kontekstu jačanja i razvoja sigurnosti u svim turističkim destinacijama.

**Online prijavu je obvezno ispuniti te priložiti prezentaciju na internetskoj stranici** [**https://www.danihrvatskogturizma.hr/**](https://www.danihrvatskogturizma.hr/)